ועדת החינוך, התרבות והספורט, כנסת 20, פרוטוקול מספר 671, 2018-07-09 10:30

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת, ה-9 ביולי 2018, כ"ו בתמוז התשע"ח.

יעקב מרגי: הנושא: הצעת חוק המכינות הקדם-צבאיות (תיקון)(הכרה באנשים עם מוגבלות כחניכי מכינות), התשע"ח-2018, פ/2889/20 כ/771, הצעת ח"כ עמר בר-לב וקבוצת חברי כנסת.

יעקב מרגי: היועצת המשפטית, תכניסי אותנו קצת למה שהיה בדיון הקודם.

יעקב מרגי: לאחר מכן, ניתן למציע את זכות הדיבור וניכנס להליך החקיקה – לא רוצה מואץ, כדי שזה לא יהווה מחר, מחרתיים עילה – איך כתוב שם, מאיר?

יעקב מרגי: כשמכניסים מישהו לחקירה, כל מה שאתה אומר עלול להוות ראיה כנגדך.

יעקב מרגי: אז לא מואץ בחיפזון, אלא מואץ בשיקול דעת, בכובד ראש ובתשומת לב מיוחדת.

יעקב מרגי: אמרתי זאת לפרוטוקול.

יעקב מרגי: בבקשה, גברתי.

תמי סלע: בעצם הנוסח שעבר בקריאה ראשונה ושעליו דובר כולל הגדרה של מיועד להתנדבות בשירות ביטחון.

תמי סלע: אולי אני אקרא את ההגדרה, ושם יש תוספת שעליה הייתה מחלוקת בישיבה הקודמת.

תמי סלע: "אזרח ישראלי או תושב ישראל שוועדה רפואית קבעה כי הוא נמצא בלתי כשיר לשירות או בלתי כשיר ארעית לשירות לפי חוק שירות ביטחון ורשאי להתנדב לשירות ביטחון לפי אותו חוק".

תמי סלע: הייתה מחלוקת בשאלה אם לדרוש כבר כתנאי, כחלק מההגדרה, את האישור להתנדבות.

תמי סלע: אני מבינה שבעניין הזה יש הסכמות להישאר עם הנוסח כפי שהוא עבר בקריאה ראשונה, כלומר, מספיק שהוא רשאי להתנדב.

תמי סלע: ולשאלה שהייתה לנו בדיונים פנימיים על הנוסח, לפי ההגדרה בסעיף 17, "רשאי" זה מי שהוא לא כשר לשירות סדיר והוא עומד בגיל הרלוונטי לקריאה לשירות.

תמי סלע: אחר כך יש את כל התנאים הנוספים של אישור שר הביטחון והצהרה והדברים הנוספים.

תמי סלע: זה לא נכלל כאן.

עמר בר-לב: רגע, "רשאי להתנדב" זה עוד לפני - - -

תמי סלע: עוד קודם לאישור, נכון.

עמר בר-לב: עוד לפני שמשרד הביטחון החליט, אוקיי.

תמי סלע: נכון.

תמי סלע: זה לא מחייב את – זה לא תנאי סף, אוקיי?

עמר בר-לב: אוקיי.

תמי סלע: הדבר הנוסף הוא בעצם הנושא של התקציב.

תמי סלע: היה פה מכתב של שר הביטחון לגבי 70 תקנים - - -

עמר בר-לב: עד 70 תקנים.

תמי סלע: עד 70 תקנים, והייתה שאלה גם לגבי מועד העברת המימון שעלתה פה בישיבה.

תמי סלע: אלה לא דברים שבדרך כלל מכניסים אותם בחקיקה.

תמי סלע: כרגע יש התייחסות לתקציב עצמו שיועבר וחניך, לפי הגדרה החדשה, כולל גם מיועדים לשירות ביטחון ויוצאי צבא כפי שהיה עד היום וגם את המיועד להתנדבות לשירות ביטחון.

תמי סלע: ויש גם שאלה באמת האם התקציב כפי שהוא והמכסות כפי שהן מוגדרות כאן חלות על כלל הנכללים בהגדרת חניך או שזה משהו שהוא מעבר למה שנכלל בסעיף הקיים.

תמי סלע: בעצם אלה השאלות שמונחות לפתחנו.

יעקב מרגי: לפני שנשמע את משרדי הממשלה השונים, המציע – הסקירה שנתנה הגברת תמי, היועצת המשפטית.

עמר בר-לב: כן, כן, מאה אחוז.

עמר בר-לב: אז בעצם היו שתי סוגיות: אחת, שיהיה ברור שה-70 האלה, או עד 70, זה מעל מה שמופיע בחוק המכינות – זאת אומרת, תקנים שמיועדים לצעירים וצעירות עם מוגבלויות – ועל זה הייתה הסכמה בדיון הקודם, כולל המכתב של שר הביטחון.

עמר בר-לב: והנושא השני הוא באמת התקצוב.

עמר בר-לב: האם התקצוב יהיה מספט

עמר בר-לב: מבר כשמתחילה המכינה או רק כאשר יתקבל האישור הסופי ממשרד הביטחון.

עמר בר-לב: וכאן יש הסכמה עם משרד הביטחון, הנציגים של משרד הביטחון יכולים, אני מקווה, לאשר את זה שכן התקצוב יהיה מספטמבר, עוד לפני שלחלק מהמתנדבים אושרה - - -

יעקב מרגי: המדינה ותקציב המדינה יודעים לחיות עם הקטע הזה של תחילת שנת לימודים אל מול תקציב המדינה.

יעקב מרגי: יש את כל המכניזם הזה, ומוכר.

עמר בר-לב: כן.

עמר בר-לב: רק השאלה שלי בנוסח הייתה שכאן כתוב: "התשלום יועבר בראשית ..." - - -

תמי סלע: לא.

תמי סלע: אלה היו ניסיונות – זאת אומרת, הנוסח שכרגע עומד לפנינו הוא הנוסח שעבר בקריאה הראשונה ויש עליו "אוקיי" - - -

יעקב מרגי: עכשיו נראה.

שנית פנחסי הראל: אפשר לקבל את הנוסח החדש?

יהודית גידלי: הוא בצילום.

עמר בר-לב: בסדר, אז יש הסכמה של משרד הביטחון; נשמע את משרד הביטחון לגבי העניין הזה.

תמי סלע: יש דברים שלא חייבים לכתוב אותם בחוק ולגבי התקציב - - -

עמר בר-לב: לא, בסדר גמור.

יהודית גידלי: את הנוסח החדש עוד אף אחד לא העביר לי.

יעקב מרגי: אין נוסח חדש.

תמי סלע: לא, לא, כי אין נוסח פורמלי שהוסכם.

תמי סלע: לא הוסכם - - -

יעקב מרגי: הוא מתגבש עכשיו.

עמר בר-לב: מאה אחוז.

יעקב מרגי: זה הנוסח שהועבר בקריאה ראשונה ועכשיו יהיו תיקונים שאנחנו נתכנס להסכמות עליהם.

עמר בר-לב: יושב-ראש הוועדה, אתה אמרת לי לא לחזור הנה לפני שיש הסכמה עם משרד הביטחון.

עמר בר-לב: אז יש הסכמות על התיקונים האלה.

יעקב מרגי: אז הבאת הסכמות כמו ש"עיוני" מסכים.

יעקב מרגי: אתה יודע מה זה?

יעקב מרגי: אתה הולך עם אי הבנה אחת, חוזר עם ארבע הבהרות שצריך לתת.

יעקב מרגי: זה בדיוק כך.

חביבה סלומון: לא נראה לי שבמקרה הזה - - -

יעקב מרגי: בואי נראה, בואי נראה אתכם.

יעקב מרגי: אני שמח על – איך אומרים – שהנמכת לי את החששות.

יעקב מרגי: חברי הכנסת, רוצים לשמוע את משרדי הממשלה קודם?

מאיר כהן: כן.

יעקב מרגי: בבקשה, נתחיל מימין לשמאל.

יעקב מרגי: כל אחד ואחת שיציגו את עצמם ואת תפקידם לפני שהם מדברים.

חביבה סלומון: אני חביבה סלמון, אני ראש יחידת הנח"ל, השי"ן-שי"נים, המכינות הקדם-צבאיות, אגף הביטחון-החברתי במשרד הביטחון.

חביבה סלומון: בשונה מהפעמים הקודמות - - -

יעקב מרגי: תני לי נתון.

יעקב מרגי: אנחנו פשוט אחרי חקיקת חוק החינוך המיוחד – חשוב לי: כמה מונה שנתון של תלמיד עם מכינות ושי"ן-שי"נים, מכינות קדם-צבאיות?

חביבה סלומון: יש היום 54 מכינות קדם-צבאיות.

יעקב מרגי: סך הכול חניכים?

חביבה סלומון: סדר גודל של 4,000 חניכים בשנה.

יעקב מרגי: תודה.

מאיר כהן: כמה?

חביבה סלומון: 4,000

מאיר כהן: אוקיי.

חביבה סלומון: שי"ן-שי"נים – 3,500.

עמר בר-לב: זה המון.

חביבה סלומון: קודם כול, בשונה מהפעמים הקודמות, אני שמחה לבשר שמשרד הביטחון הפעם לגמרי תומך בחוק הזה עם 70 תקנים ותקציב יותר - - -

מרדכי יוגב: חביבה, סליחה, 4,000 זה כולל גם שנה שנייה במחזור?

חביבה סלומון: 4,700 זה כולל שנה ב'.

חביבה סלומון: זה לגבי המכינות הקדם-צבאיות.

חביבה סלומון: דיברתי על שנה א', שזה סדר גודל של 4,000 חניכים.

חביבה סלומון: אז יש, כמובן, תמיכה מלאה גם בתקציב וגם בתקנים, ואני אבקש מנעמה, היועצת המשפטית, להרחיב בסוגיה הזו.

נעמה קוזר: שלום.

נעמה קוזר: אני נעמה, יועצת המשפטית של משרד הביטחון.

נעמה קוזר: לגבי התיקון המוצע, אנחנו בהסכמה עם משרד המשפטים ומשרד החינוך שלעניין מועד העברת התקציב שאולי ראוי לא להכניס את זה בחקיקה הראשית, אלא להשאיר את המנגנון הקיים היום לגבי כל חניך וחניך.

מאיר כהן: מה המנגנון אומר היום?

נעמה קוזר: סליחה?

מאיר כהן: מה המנגנון אומר היום?

יעקב מרגי: כפי שהוא עובר לכל החניכים.

נעמה קוזר: תכף תפרט מהאגף התקציבים שלנו, שיושבת פה, איך המנגנון ויותר תרחיב עליו.

נעמה קוזר: אנחנו פשוט נשים לב לנוסח - - -

יעקב מרגי: אני חושב, בלי להיכנס לעומק ונשמע, לא צריך לייצר מנגנון ייעודי וייחודי.

חביבה סלומון: נכון, נכון.

נעמה קוזר: אין סיבה – בדיוק, בדיוק להשאיר את המנגנון הקיים היום.

יעקב מרגי: צריך להשאיר כמו שקיים היום לכל החלקים.

חביבה סלומון: מדויק.

נעמה קוזר: אנחנו מכירים - - -

יעקב מרגי: אבל נרצה ללמוד עליו, נלמד אותו.

נעמה קוזר: הרי למה עלה המנגנון פעם קודמת?

נעמה קוזר: זה בגלל שהתנגדנו.

מאיר כהן: המכינה מתחילה מתי?

חביבה סלומון: בספטמבר.

מאיר כהן: ספטמבר.

מאיר כהן: זאת אומרת, התקציב הוא בינואר, ה-1 לינואר.

מאיר כהן: איך מגשרים על – אין שום בעיה?

חביבה סלומון: לא, לא.

חביבה סלומון: החניך לומד במכינה בספטמבר, מדי חודש - - -

מאיר כהן: כל ילד בא עם התקצוב שלו כבר בספטמבר?

חביבה סלומון: כן, כן.

קריאה: כן, כן.

קריאה: כל אחד בא עם התקצוב שלו.

נעמה קוזר: כן, כן.

נעמה קוזר: לכן אנחנו אומרים: להשאיר.

חביבה סלומון: יש מנגנון שהוא מסודר, שהוא קבוע ולא צריך להחריג אותו.

מאיר כהן: טוב, אם כך, ישאירו.

מאיר כהן: בסדר.

נעמה קוזר: שאלת המנגנון הועלתה בדיון הקודם בגלל שמשרד הביטחון אז התנגד ל"רשאי להתנדב".

נעמה קוזר: התנאי שלנו היה שהוא יוכר.

נעמה קוזר: היום כשאנחנו לא מתנגדים, ומבחינתנו הוא מתחיל את המכינה כרשאי להתנדב, אז אין לנו בעיה.

תמי סלע: אין סיבה שזה לא יועבר במועד.

יעקב מרגי: אז הוא יועבר, ברור, במועד הרגיל.

חביבה סלומון: - - -

יעקב מרגי: ברור.

נעמה קוזר: אוקיי, אז זה לגבי מנגנון התקצוב בחוק.

נעמה קוזר: לגבי קביעת 70 תקנים בחוק, ביחד עם משרד המשפטים ומשרד החינוך, אנחנו גם חושבים שאולי אין מקום לקבוע את זה בחקיקה הראשית.

יעקב מרגי: אני גם חושב שלא צריך לקבוע מספרים בתוך החוק.

נעמה קוזר: אנחנו גם ככה עובדים עכשיו, בימים האלה, על תיקון התקנות של המכינות בעקבות האירוע, אז מוצע להשאיר שיקול דעת בחקיקה הראשית לשר הביטחון ולקבוע את זה פשוט בתקנות.

יעקב מרגי: אבל לפרוטוקול, הצהרת כוונות שלכם זה עד 70 תקנים?

נעמה קוזר: היא עד 70 תקנים לשנה, כן, בנוסף ל-15% גידול - - -

יעקב מרגי: אם יהיו 72, 74, לא תריבו איתנו.

נעמה קוזר: 15% של הגידול.

תמי סלע: "עד 70" - - - 50% שבסוף זה 5%, נכון?

תמי סלע: או שזה מינימום.

נעמה קוזר: מה?

נעמה קוזר: סליחה?

מרדכי יוגב: כבוד היושב-ראש.

יעקב מרגי: רגע, רגע, אני רוצה להבין את הזה.

תמי סלע: זה עד 70.

נעמה קוזר: אוקיי?

תמי סלע: שלא יהיו שניים - - -

יעקב מרגי: שמעת את ההבהרה שלה - - -

חביבה סלומון: "עד 70".

נעמה קוזר: לא, לא הבנתי.

יעקב מרגי: "עד 70" בהגדרה המשפטית זה: שר הביטחון רשאי לאשר מ-1 עד 70.

עמר בר-לב: נכון, זה מה שאמרתי.

חביבה סלומון: נכון.

קריאה: - - -

נעמה קוזר: מה?

חביבה סלומון: מה זה?

יעקב מרגי: רגע.

חביבה סלומון: כן.

יעקב מרגי: הגדרה: כשכותבים "רשאי עד 70", זה לא שאין פה התחייבות לשריין 70 תקנים לאנשים – אם לא יהיו מועמדים, אני מבין.

יעקב מרגי: אבל אם יהיו 70 מועמדים, הוא יצטרך לאשר 70.

חביבה סלומון: הוא יאשר את ה-70 התקנים, נקודה.

מאיר כהן: אבל הוא יכול גם לאשר חלקים?

חביבה סלומון: כן, הוא יאשר את כל ה-70.

יעקב מרגי: כן.

מאיר כהן: איפה זה כתוב?

חביבה סלומון: עד 70.

יעקב מרגי: הצהרה לפרוטוקול.

חביבה סלומון: עד 70 זה בוודאות.

חביבה סלומון: עד 70 תקנים, כן.

חביבה סלומון: בואו, אנחנו נכנסים לניואנסים הקטנים.

עמר בר-לב: במכתב שהוא ששלח לי - - -

חביבה סלומון: הלוואי ויהיו 70 תקנים, הלוואי ויגיעו 70 חניכים.

נעמה קוזר: כן.

יהודית גידלי: גם כתוב.

יעקב מרגי: סעיף 3 במכתבו של השר: "לפיכך, אישרתי להקצות עד כ-70 תקנים בשנה למתנדבים, אשר יוכרו כאמור ע"י שלטונות הצבא, ולשלבם כחניכים במכינות קדם-צבאיות".

נעמה קוזר: שהם מעבר - - -

יעקב מרגי: אני לא חושש ואגיד לכם גם למה: גם בשיחה מקדימה שהייתה, אני מבין שמבחינת המדינה חלק גדול, רובם המכריע של אותם חניכים – אם הם לא הולכים למכינה, הם עולים למדינה עד גיל 21 בערך 100,000 ש"ח במסגרות שהם - - -

עמר בר-לב: כן.

חביבה סלומון: כן.

יעקב מרגי: לכן, הקטע התקציבי פה הוא לא הפקטור.

יעקב מרגי: יש עוד התייחסות?

יעקב מרגי: משרד הביטחון?

יעקב מרגי: צבא?

נעמה קוזר: אני חושבת – את רוצה להתייחס?

אנה כחלון: אני חושבת שאת התייחסת להכול.

אנה כחלון: אם אתם רוצים, אני אוכל לפרט - - -

יעקב מרגי: רק תציגי את עצמך.

אנה כחלון: שלום, לי קוראים אנה כחלון.

אנה כחלון: אני מאגף התקציבים במשרד הביטחון בתפקיד תקציבי פנסיה חובה ומילואים.

אנה כחלון: העמדה שלנו היא שדין חניך בעל מוגבלויות כדין חניך רגיל - -

קריאה: עם.

יעקב מרגי: שינינו את הטרמינולוגיה: עם מוגבלות.

אנה כחלון: - - עם מוגבלויות, תודה על התיקון.

אנה כחלון: דין חניך כזה כדין כל חניך אחר ורגיל.

אנה כחלון: ההתחשבנות בגינו תהיה באותו מסלול - -

יעקב מרגי: נאמר כבר, מסכימים, מסכימים.

אנה כחלון: - - כמו שנעמה אמרה.

אנה כחלון: והכוונה היא בהחלט – אם יהיו 70 חניכים – לממן את כל ה-70.

יעקב מרגי: יפה, טוב שנאמר לפרוטוקול.

יעקב מרגי: משרד המשפטים?

חנן ארליך: הדברים נאמרו.

חנן ארליך: אנחנו חושבים שלא נכון להזכיר באופן מפורש, זה נאמר.

חנן ארליך: רק לגבי סמכות שר הביטחון בהקשר הזה, מכיוון שלא מדובר פה על אנשים שגיוסם נדחה, כי הם הרי פטורים - -

יעקב מרגי: פטורים.

חנן ארליך: - - אז בעצם מדובר על תקצוב, המשעות של - - - רק לגבי התקצוב.

חנן ארליך: אני רוצה רק לחדד ויוסיפו ואולי יתקנו אותי חבריי מהממשלה: אם הבנתי נכון, כוונת שר הביטחון היא לחלקו היחסי באותם אנשים, זאת אומרת, מחצית - -

תמי סלע: זה כתוב.

חנן ארליך: - - ולכן חשוב גם לשמוע את משרד הביטחון בהקשר הזה.

יעקב מרגי: תאמרי.

תמי סלע: זה כתוב בסעיף ב' לחוק המכינות הקדם-צבאיות: זה מחצית משרד הביטחון ומחצית משרד החינוך.

חביבה סלומון: כן, כן.

חביבה סלומון: 50% ואת ה-50% - - -

חנן ארליך: כן, כן.

חנן ארליך: זה נכון גם לגבי התוספת, אבל - - -

תמי סלע: מכיוון ששינינו את הגדרה "חניך", אז גם בסעיף הזה הוא חל גם על חניך - - -

חנן ארליך: אז בסדר.

חנן ארליך: אז אני אומר: זה לא תקנים, זה לא עניין של תקנים.

חנן ארליך: זה עניין של מימון החניכים: מחצית הביטחון ומחצית החינוך, ולכן חשוב גם לשמוע את משרד החינוך.

מרדכי יוגב: שאלה.

יעקב מרגי: בבקשה, מוטי.

מרדכי יוגב: לרווחה לא נכון שיהיה פה חלק?

יעקב מרגי: לא.

מרדכי יוגב: מה?

יעקב מרגי: לא.

מרדכי יוגב: כי אם לא, כמו שאמרת, הרווחה צריכה להיכנס פה בעשרות אלפי שקלים.

יעקב מרגי: לא.

יעקב מרגי: זה חינוך.

יעקב מרגי: היום אם הוא לא במכינה, הוא ממשיך במסגרות החינוכיות.

יעקב מרגי: עלות של המסגרת היא כ-100,000 ש"ח.

יעקב מרגי: תכניס רווחה, תכניס גם say אחר ומגבלה כזו, לא.

יעקב מרגי: מה פתאום.

מרדכי יוגב: שאלה נוספת היא באמת:

מרדכי יוגב: בתוך מסגרת הגידול של 15% שמקובלת היום, אז איך ההתייחסות לאותה אוכלוסייה?

מרדכי יוגב: אותו דבר?

חביבה סלומון: מה זאת אומרת?

מרדכי יוגב: הגידול של 15% הוא גידול כולל שכולל גם את הרגילים וגם את האוכלוסייה הזאת?

חביבה סלומון: לא, לא.

נעמה קוזר: לא, 70 תקנים זה בנוסף.

חביבה סלומון: 70 תקנים זה מעבר ל-15%, מעבר.

נעמה קוזר: גידול.

מרדכי יוגב: מעבר ל-15%, אז - - -

יעקב מרגי: לא בא על חשבון הגידול?

חביבה סלומון: לא.

אירית ברוק: למה 15%?

יעקב מרגי: לא, הוא.

יעקב מרגי: אני ירדתי לסוף דעתו לפני.

חביבה סלומון: לא, לא - - -

יעקב מרגי: אני ירדתי מזווית אחרת.

יעקב מרגי: מוטי, בבקשה.

מרדכי יוגב: זה הובהר לי כבר קודם.

יעקב מרגי: האם על ה-70 יחול אותו מקדם גידול?

חביבה סלומון: לא, לא.

מרדכי יוגב: אז אני אגע גם בברכה לחברי, חבר הכנסת עמר בר-לב, שיזם ואני נמצא פה בשורות של היוזמים גם אחריו, אבל אני אומר גם: בהתייחס לכך שברגע שזה יכנס למתכונת ויותר יידעו שהאופציה קיימת, אז גם יהיה גידול בזה, ואנחנו נשמח פה ונראה אותם החל ממופעים – כבוד היושב-ראש – במקומות שחזינו וראינו, במרפ"ם ובכל מיני מקומות, ובמרכז פיענוח ועוד מקומות, ויבואו יותר.

מרדכי יוגב: זאת אומרת, נגיד שכעבור שנתיים ושלוש שנים – עמר – הדבר ייצא ויידעו ההורים או יידעו הנערים או הנערות בעלות ובעלי המוגבלות, אז יכול להיות שנמצא שיש במדינת ישראל יותר מ-70.

מרדכי יוגב: יבואו לפתחנו.

מרדכי יוגב: לכן אני שואל, כבוד היושב-ראש, איזה מנגנון אני שם פה שלא בעוד שנה או בעוד שנתיים אני צריך לשנות פה - - -

עמר בר-לב: לא.

עמר בר-לב: לכן הציעו להוריד את המספר 70, כדי להתמודד עם השאלה שלך.

חביבה סלומון: אנחנו הצגנו את זה - - -

מרדכי יוגב: הצגתם את הנושא?

חביבה סלומון: כן, אנחנו מלכתחילה, כשדיברנו והגענו גם לכאן, דיברנו על עד 70, ובהתאם קיבלנו התייחסות.

מרדכי יוגב: כמה יש כיום?

מרדכי יוגב: כמה יש כיום - - -

עמר בר-לב: 30.

עמר בר-לב: שנה שעברה היו 33, נכון?

שושי גז'ינסקי: נעים מאוד, אני שושי, נציגת "מיטב", ראש מדור גיוס.

שושי גז'ינסקי: נכון לשנת הרישום הנוכחית יש לנו 31 מתנדבים שכבר השלימו את תהליך ההתנדבות ורשומים ככל החניכים ועוד 37 שממתינים להשלמת התהליך ועליהם בעצם נסוב דיון התקצוב.

שושי גז'ינסקי: אז כרגע אנחנו מדברים על 37.

יעקב מרגי: מוטי, אני שאלתי בתחילת דבריה של גברת חביבה: כמה שנתון של מכינות.

יעקב מרגי: היה 4,000.

יעקב מרגי: 2% מזה מגיע ל-80.

יעקב מרגי: אנחנו רחוקים, המגבלה של 15 – אני לא חושב שצריך לשנות את תקרת הגידול.

תמי סלע: הגידול מזה - - - ?

תמי סלע: זאת השאלה.

מרדכי יוגב: יכול להיות שזה יבוא לפתחה של הכנסת ועוד שנה ועוד שנתיים.

יעקב מרגי: אז שיבוא.

יעקב מרגי: מי חשב שאי פעם נחוקק את החוק הזה?

יעקב מרגי: והנה, ברוך השם - - -

עמר בר-לב: גם הגענו להסכמה על זה.

יעקב מרגי: למכינות.

יעקב מרגי: מי חשב – והנה ברוך השם - - -

מרדכי יוגב: אני מברך על נושא של הסכמות.

מרדכי יוגב: אני לא בא לבקש - - -

יעקב מרגי: לא.

יעקב מרגי: השאלה במקום, אבל - - -

מרדכי יוגב: אני בא לומר: אם אנחנו רוצים לשים פה את המנגנון של הגידול – כי אין לי ספק שיבואו הורים ויגידו: ואללה זה נהדר, אני אשמח שהילד שלי בגיל 18 יכנס לנתיב הזה של מכינה קדם-צבאית; ושזה יגדל, אין לי ספק.

חביבה סלומון: נכון.

מרדכי יוגב: הדוגמה שלי, לצורך העניין, זה שבטי "אורות" בני עקיבא.

מרדכי יוגב: אנחנו התחלנו באחד, בשתיים, ובשלוש, היום יש 40.

מרדכי יוגב: זאת אומרת, זה - -

קריאה: שבטים.

מרדכי יוגב: - - שבטים שהנה, כן - - -

תמי סלע: רק לחדד, אם אפשר, את הנקודה הזו לפרוטוקול של המגבלה של הגידול של 15%.

תמי סלע: אם לא אומרים שום דבר בחוק לעניין הזה, המגבלה הזו כן חלה על כלל החניכים כולל המיועדים להתנדבות - -

יעקב מרגי: כולל המיועדים.

תמי סלע: - - כי הכנסנו להגדרת "חניך" גם אותם.

תמי סלע: עכשיו, לפי מה שאנחנו מבינים פה, המגבלה הזו לא באמת מפריעה כי לא מגיעים ל-15% גידול מדי שנה.

חביבה סלומון: נכון.

תמי סלע: כן, ויש פה התחייבות שה-70 יהיו מעבר למה שמוקצה - -

חביבה סלומון: כן, כן.

תמי סלע: - - אבל כן צריך להבין שהמגבלה חלה.

מרדכי יוגב: אני מאחל לכולנו להיות פה בעוד שנתיים ולהגדיל את זה מבחינה כמותית.

חביבה סלומון: הלוואי, הלוואי.

עליזה לביא: אני כבר אומרת לך שיגדל.

עליזה לביא: בתוך עמנו אנחנו חיים.

יעקב מרגי: אוקיי, משרד המשפטים?

יעקב מרגי: יש הסכמות?

יעקב מרגי: נגמר?

תמי סלע: זה בעצם הנוסח שעבר בקריאה הראשונה - - -

יעקב מרגי: ודאי, ברור.

חנן ארליך: מבחינתנו, כמו שאמרתי: שלא יהיה רשום במפורש, וצריך לשמוע את משרד החינוך לגבי השותפות שלהם והסיפור של ה-70.

יעקב מרגי: והחינוך?

יעקב מרגי: יש לו מה לומר?

שנית פנחסי הראל: כן.

יעקב מרגי: בבקשה.

שנית פנחסי הראל: אני שנית הראל מהלשכה המשפטית של משרד החינוך.

שנית פנחסי הראל: קודם כול, לנוסח שעבר בקריאה ראשונה אנחנו מסכימים הסכמה מלאה; זה מקובל עלינו.

שנית פנחסי הראל: אשר לתוספת המוצעת בסעיף הנוסף שהגיע אלינו בעצם רק אתמול - - -

תמי סלע: הוא לא עלה, הוא לא על הפרק.

שנית פנחסי הראל: הוא לא על הפרק, אבל מדובר על - - -

תמי סלע: מסכימים שלא צריך להכניס את זה לחוק.

שנית פנחסי הראל: מבחינתנו, הנוסח המקובל עלינו זה הנוסח שעבר בקריאה הראשונה.

שנית פנחסי הראל: זה הנוסח שאנחנו מסכימים לו באופן מלא, בלי שום תוספת כך או אחרת.

שנית פנחסי הראל: זאת אומרת, חניך כזה שהוכר כחניך, מיועד להתנדבות שהוכר כחניך יטופל ככל חניך אחר ויכנס במסגרת המכסה - - -

יעקב מרגי: אני מבין אותך היטב, רק יש לי חשד לעתיד.

יעקב מרגי: האם הצלחת להבין ממני או מיועצת המשפטית שאנחנו הולכים לשנות עכשיו משהו?

שנית פנחסי הראל: אוקיי, רק - - -

יעקב מרגי: הרי זה נאמר על-ידי ועל-ידי כל הדוברים עוד לפנייך.

יעקב מרגי: ראיתי שאת לחוצה.

יעקב מרגי: אל תדאגי, תהיה רגועה.

שנית פנחסי הראל: אז על הנוסח הזה אנחנו מסכימים.

יעקב מרגי: תראי, נציג האוצר יושב ברגוע.

יעקב מרגי: למה להיות בלחץ?

שנית פנחסי הראל: הוא תמיד רגוע.

אירית ברוק: הוא כבר הרג אותנו בבוקר.

יעקב מרגי: כן, בבקשה.

אירית ברוק: אני אירית ברוק, מנהלת המחלקה לתנועות נוער, קהילה והגשמה במשרד החינוך.

אירית ברוק: אם אפשר בתום הסבב של משרדי הממשלה לברך ולהגיד שאני מאוד שמחה על התיקון הזה.

אירית ברוק: אנחנו פועלים - - -

יעקב מרגי: רק אני, ברשותך, רוצה להזהיר את משרד החינוך בהמשך לגברתי היועצת המשפטית - -

שנית פנחסי הראל: כן.

יעקב מרגי: - - שלא יהיה לכם אינסנטיב להתחיל לשלוח למכינות את הנערים האלה, כי זה חוסך למשרד החינוך כסף.

יעקב מרגי: לא אמרתי, את לא חייבת להגיב.

יעקב מרגי: רק אמרתי לפרוטוקול.

אירית ברוק: המכינות בוחרות בעצמן את החניכים שלהן.

יעקב מרגי: בסדר.

יעקב מרגי: אמרתי, מה אכפת לך.

יעקב מרגי: זה לא עולה כסף.

אירית ברוק: רציתי לומר שאנחנו פועלים עם שילוב צעירים עם מוגבלויות במכינות כבר מזה שנתיים יחד עם כל הגורמים שפועלים בשדה החינוך סביב המכינות: גם מועצת המכינות, משרד הרווחה, הג'וינט, ביטוח לאומי, ושכחתי עוד את מי?

איתי קפסוטו: משרד הביטחון.

אירית ברוק: משרד הביטחון כמובן יחד עם משרד החינוך.

מאיר כהן: כל מכינה מחויבת?

מאיר כהן: או שזה - - -

חביבה סלומון: לא.

אירית ברוק: שנייה, השילוב של הצעירים עם מוגבלויות אנחנו רואים אותו קורה, כרגע במספרים קטנים.

אירית ברוק: כפי שנאמר, סיימו השנה 31.

אירית ברוק: בביקורים שאנחנו עורכים ורואים, אנחנו רואים כי טוב.

אירית ברוק: זאת אומרת, מה שרצינו, הלוא, שיקרה זה שלשכבת המנהיגות של החבר'ה עם מוגבלויות יהיה גם מקום להתפתח.

אירית ברוק: אנחנו רואים את זה קורה.

אירית ברוק: היינו בביקור - - -

יעקב מרגי: וזה יקרה וזה יגדל, אבל כל דבר טוב מתחיל בהתחלה בצעדים מדודים.

אירית ברוק: אני אומרת שזה יופי של דבר ואני שמחה על - - -

יעקב מרגי: מישהו יודע לומר לי – אפרופו לא קשור לדיון, כי בתחילת המושב הבא זה מה שאני אעשה: דיון לבדוק את כל הטיפול וההכנות, והנוהלים ושידוד מערכות בנושא המכינות – אפרופו האסון בנחל צפית?

אירית ברוק: אני מניחה שעד שתקיים את הדיון זה יהיה גמור.

יעקב מרגי: אני שמח, אני מאוד מודה לך.

מאיר כהן: יש לי שאלה קצרה.

יעקב מרגי: בבקשה.

מאיר כהן: אתם מזהים מכינות שאין בהן סיסטמתית לאורך זמן ילדים עם מוגבלויות?

אירית ברוק: בוודאי.

אירית ברוק: במוגבלות?

אירית ברוק: בוודאי.

אירית ברוק: זה קיים.

אירית ברוק: תראו, היום - - -

מאיר כהן: מה אתם עושים עם זה?

אירית ברוק: קיימות היום 54 מכינות, אוקיי?

מאיר כהן: כן.

אירית ברוק: מתוכן יש שילוב בכמה מכינות?

אפרת אהרוני: השנה היו ב-20 מכינות ושלוחות; שנה הבאה הולכים להיות ב-28 מכינות.

אירית ברוק: אנחנו מאמינים בשינוי תרבות התנהגות ובעניין של איזון.

אירית ברוק: אף מכינה לא חייבת לקחת, אבל משעה שמכינה אחת רואה שמכינה אחות לוקחת ושזה הולך טוב, אז נפתח התיאבון.

יעקב מרגי: גם מכינות הן עם מאפיינים שונים.

אירית ברוק: כן, עם מאפיינים שונים.

יעקב מרגי: יתכן שלא יהיה מאה אחוז, כי לכל מכינה יש את המאפיין שלה.

אירית ברוק: - - - אין בכוונתנו לכפות - - -

יעקב מרגי: תודה גברתי.

יעקב מרגי: אני חושב שנתת ותודה שנתת.

יעקב מרגי: אני רוצה רק התייחסויות קצרות.

יעקב מרגי: בבקשה.

טלי אלון: אני טלי אלון, משרד הרווחה, מינהל מוגבלויות.

טלי אלון: אני גם מצטרפת כמובן - -

יעקב מרגי: לברכות, ודאי.

טלי אלון: - - לברכות על החוק - - -

יעקב מרגי: זה לא מובן מאליו, כי יש משרדי ממשלה שאפילו כשזה לא נוגע אליהם הם לא מברכים.

טלי אלון: לא, קודם אנחנו מברכים.

יעקב מרגי: יש להם מה לומר גם ולתקוע.

טלי אלון: ישנה שאלה שנשאלה לגבי תקציב, המשרד גם שותף בתקציב ובעצם במעטפת המקצועית.

אפרת אהרוני: שלום.

אפרת אהרוני: אני אפרת אהרוני, מנהלת תוכנית שיבולים – השתלבות צעירים עם מוגבלות במכינות הקדם-צבאיות.

אפרת אהרוני: אז גם אני באמת מברכת; זו בשורה מאוד-מאוד גדולה בעיניי.

אפרת אהרוני: אני חייבת להתייחס לנקודה אחת שבעיניי יכולה להוות בעיה: היום גם מינהל מוגבלויות בעצם מגדיר מחדש מיהו האדם עם מוגבלות ומי האנשים שמקבלים בעצם מענה, ויש הרבה אנשים שמקבלים פטור מהצבא לא מסיבה של מוגבלות.

אפרת אהרוני: לדוגמה, צעיר עם סוכרת שיכול לעשות שנה מלאה רגילה של מכינה לא צריך את ההתאמות הנדרשות.

אפרת אהרוני: מכינה יכולה לבוא ולהגיד: אני רוצה לקבל את התקן עליו וזה יהיה על חשבון תקן של צעיר עם מוגבלות.

אפרת אהרוני: אני חושבת ששווה לחשוב להכניס איזושהי הגדרה של צעירים שנמצאים במסגרת תוכנית שנותנת מעטפת של מענים.

אפרת אהרוני: כמובן שאם יקומו עוד תוכניות, כמו התוכנית שלנו, זה רק מבורך, אבל - - -

יעקב מרגי: א', את צודקת.

יעקב מרגי: רק את צריכה לקחת בחשבון: כל שינוי נוסח כזה דוחה את יישום החוק בשנה זו.

יעקב מרגי: לכן אני מציע לא לגעת.

יעקב מרגי: יש לנו עכשיו אתגר, לעמר יש אתגר לקראת – כי אנחנו גם זה – אני לא יודע אם אנחנו – אני לא רוצה לתת למחלקה המשפטית חומר למחשבה – אני לא יודע על חוקים שעובדים עליהם בשבועות האלה.

יעקב מרגי: בשבוע הזה או בשבוע הבא, אם יוכלו לעלות למליאה, אני מקווה - - -

חביבה סלומון: אני יכולה - - -?

יעקב מרגי: לא, שנייה, בואו נסיים את הסבב.

מאיר כהן: צריך להצביע.

יעקב מרגי: אני רוצה להצביע, חבל על כל – בבקשה, אדוני.

איתי קפסוטו: אני איתי קפסוטו, מנהל מכינה קדם-צבאית בקיבוץ חנתון בגליל.

איתי קפסוטו: קודם כול, מדהים, אני מברך ומודה.

איתי קפסוטו: גם אצלי במכינה כבר שנים שאני משלב חבר'ה עם צרכים מיוחדים.

איתי קפסוטו: שני דברים: אחד, מי קובע מי נכנס ומי לא?

איתי קפסוטו: זאת אומרת, לפי הנוסח כרגע, יש 70 חבר'ה.

איתי קפסוטו: אין אף ועדה שאמורה להחליט מי כן ומי לא.

איתי קפסוטו: גם בהיבט של מה קורה אם אנחנו מגיעים למעל 70, ולדעתי, הסטטיסטיקות שנאמרו פה לא מתייחסות לחבר'ה שבסוף לא גויסו לצבא.

איתי קפסוטו: לי יש לפחות שש כאלה בשנים האחרונות שלא סיימו את תהליך ההתנדבות כי הצבא לא אישר אותם; בסוף הם לא גויסו לצבא.

איתי קפסוטו: אז הם לא נמצאים, לדעתי, בסטטיסטיקות של משרד הביטחון וצה"ל.

חביבה סלומון: אני רוצה להסביר.

יעקב מרגי: אני אתן לך להתייחס.

איתי קפסוטו: לדעתי, המספרים יגדלו מעל 70 די מהר, האמת היא.

איתי קפסוטו: זו דעתי האישית.

יעקב מרגי: בסדר, תאתגרו אותנו, שיאתגרו אותנו.

יעקב מרגי: רצית לתת תשובות לחששות?

חביבה סלומון: קצר, קצר על החששות - - -

יעקב מרגי: חשוב שנפיג את חששותיו, כן.

חביבה סלומון: כן, באמת להסיר את החששות.

חביבה סלומון: גם כאן דיברנו על זה לפני כן, אפרת.

חביבה סלומון: כשאנחנו מקצים את הדח"גים יש קריטריונים.

חביבה סלומון: אנחנו נשב יחד אתכם, וועדת היגוי, נקבע את הקריטריונים, ורק אם נשנה את הקריטריונים - - -

אירית ברוק: אבל לא נותנים דח"גים לילדים עם פטור.

חביבה סלומון: לא, היא מדברת על – אם הם מגיעים לשלבים מתקדמים - - -

אפרת אהרוני: אם הוא יכול לקבל את הפטורים האלה.

חביבה סלומון: להחליט מי נכנס מי לא.

יעקב מרגי: מי נכנס ומי לא, תודה.

חביבה סלומון: אני צריכה את ההגדרה.

אירית ברוק: מי נכנס ומי לא תלוי במכינות הקדם-צבאיות.

יעקב מרגי: כן, אבל מימון, עם כל הכבוד, לא - - -

חביבה סלומון: היא מדברת על משהו אחר - -

תמי סלע: הן לא יודעות מה קורה במקביל בשאר המכינות, ואם הן הגיעו או לא הגיעו למכסה.

חביבה סלומון: - - היא מדברת על משהו אחר; היא אומרת:

חביבה סלומון: בהצעה להגדיר – אם זה מישהו עם סוכרת האם הוא חניך עם מוגבלויות או לא, זה משהו שאנחנו נגדיר פנימי בוועדת ההיגוי כשנחליט מה נכנס ומה לא.

יעקב מרגי: צודקת, יותר פשוט.

חביבה סלומון: זה לא משהו שצריך לדאוג - - -

יעקב מרגי: לא, כי אם נעשה צו או תקנות זה יהיה בממוצע בעוד ארבע וחצי שנים.

חביבה סלומון: נכון, צודק.

יעקב מרגי: יש לי רגישות יתר, את רואה אותי אני נע באי נוחות כשאומרים לי תקנות וצו.

יעקב מרגי: אני עכשיו מסתכל על החבר'ה ממשרד המשפטים ויש להם הרבה עבודה; באמת אני אומר לגברתי, הרבה עבודה.

יעקב מרגי: אני לא רוצה להטיל עליהם עוד מטלות.

מאיר כהן: אפשר להצביע?

יעקב מרגי: בבקשה, אדוני.

יעקב מרגי: מי בעד הנוסח כפי שהוקרא והוסבר?

תמי סלע: אני צריכה להקריא אותו.

יעקב מרגי: את עוד תקריאי אותו?

תמי סלע: לא הקראנו אותו.

יעקב מרגי: לא הקראנו אותו?

מאיר כהן: הקראנו אותו.

יעקב מרגי: צריך לחזור עליו עוד הפעם?

תמי סלע: זה מאוד קצר.

יעקב מרגי: למרות שלא שינינו, בבקשה.

תמי סלע: לא שינינו, אבל זו שנייה ושלישית.

תמי סלע: "הצעת חוק המכינות הקדם-צבאיות (תיקון) התשע"ח–2018

יעקב מרגי: וזה הנוסח שמובא להצבעה.

יעקב מרגי: מי בעד הצעת החוק לקריאה שנייה ושלישית?

מאיר כהן: כן.

מאיר כהן: בעד – 4

מאיר כהן: נמנעים – אין

יעקב מרגי: 4 – בעד, אין מתנגדים, אין נמנעים.

יעקב מרגי: הצעת החוק אושרה, תעלה לאישור המליאה.

יעקב מרגי: תודה רבה לכולם.

יעקב מרגי: הישיבה נעולה.